ઇન્દ્ર કુમારે જણાવ્યું કે માધુરી દીક્ષિત એક ખૂબ જ ટૅલેંટેડ અભિનેત્રી છે અને તાજેતરમાં જ યે જવાની હૈ દીવાની ફિલ્મમાં તેમનું ઘાઘરા આયટમ સૉંગ પણ લોકપ્રિય થયુ છે. તેથી તેઓ ઇચ્છે છે કે માધુરી દિલ 2માં પણ પોતાની હાજરી નોંધાવે. તેમણે જણાવ્યું કે દિલ 2માં તેઓ પોતાના પુત્રી શ્વેતા કુમાર ઉપરાંત કેટલાંક નવા કલાકારોને લેવા અંગે વિચારી રહ્યાં છે. શ્વેતા કુમાર અગાઉ હિમેશ રેશમિયાની 2008માં આવેલી કર્ઝ ફિલ્મમાં દેખાઈ ચુક્યાં છે, પરંતુ શ્વેતા માટે તે ખાસ નહોતી રહી. હવે જોઇએ કદાચ માધુરી દીક્ષિત આયટમ સૉંગ માટે તૈયાર થઈ જાય, તો શ્વેતાનો ભાગ્ય પણ ચમકી જશે.